CELEX: 62012CA0001
Language: hu
Date: 2013-02-28 00:00:00
Title: C-1/12. sz. ügy: A Bíróság (második tanács) 2013. február 28-i ítélete (a Tribunal da Relação de Lisboa (Portugália) előzetes döntéshozatal iránti kérelme) — Ordem dos Técnicos Oficiais de Contas kontra Autoridade da Concorrência (Okleveles könyvvizsgálók kamarája — Az okleveles könyvvizsgálók kötelező továbbképzési rendszerére vonatkozó szabályozás — EUMSZ 101. cikk — Vállalkozások társulása — Versenykorlátozás — Igazolások — Az EUMSZ 106. cikk (2) bekezdése)

20.4.2013   
            
            
               HU
            
            
               Az Európai Unió Hivatalos Lapja
            
            
               C 114/17
            
         A Bíróság (második tanács) 2013. február 28-i ítélete (a Tribunal da Relação de Lisboa (Portugália) előzetes döntéshozatal iránti kérelme) — Ordem dos Técnicos Oficiais de Contas kontra Autoridade da Concorrência
   (C-1/12. sz. ügy) (1)
   
   (Okleveles könyvvizsgálók kamarája - Az okleveles könyvvizsgálók kötelező továbbképzési rendszerére vonatkozó szabályozás - EUMSZ 101. cikk - Vállalkozások társulása - Versenykorlátozás - Igazolások - Az EUMSZ 106. cikk (2) bekezdése)
   2013/C 114/24
   Az eljárás nyelve: portugál
   
      A kérdést előterjesztő bíróság
   
   Tribunal da Relação de Lisboa
   
      Az alapeljárás felei
   
   
      Felperes: Ordem dos Técnicos Oficiais de Contas
   
      Alperes: Autoridade da Concorrência
   
      Tárgy
   
   Előzetes döntéshozatal iránti kérelem — Tribunal da Relação de Lisboa — Az EUMSZ 56., 57., 58., 59., 60., 61., 62., 101. és 102. cikk értelmezése — Vállalkozások társulásának fogalma — Könyvvizsgálók kamarája — Kötelező szakmai képzési rendszer bevezetése a kamara tagjai számára — Kizárólag a Kamara által nyújtott képzés — A letelepedés és a szolgáltatásnyújtás szabadsága.
   
      Rendelkező rész
   
   
               1.
            
            
               Az Ordem dos Técnicos Oficiais de Contas (okleveles könyvvizsgálók kamarája) hasonló szakmai kamara által elfogadott, a képzési kreditek szerzéséről szóló rendelethez (Regulamento da Formação de Créditos) hasonló rendeletet az EUMSZ 101. cikk (1) bekezdése értelmében vett vállalkozások társulása által elfogadott döntésnek kell tekinteni.
               Az a körülmény, hogy az Ordem dos Técnicos Oficiais de Contashoz hasonló szakmai kamara jogszabályi követelmény értelmében köteles a tagjai számára szóló kötelező továbbképzési rendszer létrehozására, nem elegendő ahhoz, hogy az általa hozott szabályok ne tartozzanak az EUMSZ 101. cikk hatálya alá, amennyiben e szabályok csak e kamarának tudhatók be.
               Az a körülmény, hogy e szabályok közvetlenül nem befolyásolják e szakmai kamara tagjainak gazdasági tevékenységét, nincs hatással EUMSZ 101. cikk alkalmazására, mivel az e kamarával szemben kifogásolt jogsértés azt a piacot érinti, amelyen az utóbbi maga is gazdasági tevékenységet végez.
            
         
               2.
            
            
               A Ordem dos Técnicos Oficiais de Contashoz hasonló szakmai kamara által elfogadott, a képzési kreditek szerzéséről szóló rendelethez hasonló olyan rendelet, amely okleveles könyvvizsgálók kötelező továbbképzésére vonatkozó rendszert hoz létre az utóbbiak által nyújtott szolgáltatások minőségének biztosítása érdekében, az EUMSZ 101. cikk által tiltott versenykorlátozásnak minősül annyiban, amennyiben — amely kérdést az előterjesztő bíróságnak kell megvizsgálnia —, az érintett piac jelentős részén e szakmai kamara javára megszünteti a versenyt, és a piac másik részén hátrányosan megkülönböztető feltételeket kényszerít e szakmai kamara versenytársaira.
            
         
      (1)  HL C 89., 2012.3.24.